# Technikai előírás a nyomtatott folyóirat-szerkesztőségeknek az OSZK folyóirat- archívumában (Elektronikus Periodika Adatbázis és Archívum) való megjelenés biztosítására

Az NKA Ismeretterjesztés és Környezetkultúra Kollégiuma által támogatott print megjelenésű folyóiratok Elektronikus Periodika Adatbázis és Archívumban (továbbiakban EPA) történő archiválásához és online elérhetővé tételével kapcsolatban a következő kritériumokat fogalmazzuk meg.

Minden támogatott pályázónak külön együttműködési megállapodást szükséges kötnie az Országos Széchényi Könyvtárral a szolgáltatásra vonatkozóan. (A megállapodás letölthető elektronikus formában az EPA-Irattárból <http://epa.oszk.hu/html/irattar.html>.)

Az EPÁ-ban való hosszútávú megőrzés érdekében a kiadványokat PDF-formátumban kérjük elmenteni. A kiadvány tartalmazza az adott kiadvány összes cikkét, a címoldalakat és a borítót valamint a tartalomjegyzéket.

A pdf-mentés beállításainál olyan értékeket kell megadni, amelyekkel biztosítják, hogy az állomány teljes tartalma megőrződik, a beágyazott képek is veszteségmentes tömörítéssel ágyazódnak a pdf-be. (Karakterkészletek mentése, a pdf-dokumentum ne legyen VÉDETT, azaz további szerkesztésre – pl. cikkekre szeletelésre, metaadatok beírására – alkalmas legyen.)

# A pdf „Dokumentum tulajdonságai” (Acrobatban Ctrl-D) mezőben kérjük könyvtári szabvány szerint kitölteni a Cím mezőt a következő módon: Pl. Kiadvány címe – 1. évf. 1. sz. (2016. január)

A folyóirat elektronikus változatát, kérjük a print változat utolsó lapszámának megjelenését követő egy éven belül beszolgáltatni.

# A kiadvány beszolgáltatásának módjai:

1. Feltöltés űrlap segítségével: <http://epa.oszk.hu/html/kapcsolat/#feltoltes>
2. Anonymus FTP-vel az ftp://mek.oszk.hu/pub/incoming/ területre (utána kérjük, szíveskedjen értesítést küldeni az epa-info@mek.oszk.hu címre).
3. E-mail-ben az epa-update@mek.oszk.hu címen keresztül.

Bármilyen felmerülő kérdés esetén kérjük, keressék kollégáinkat a következő címen: epa-info@mek.oszk.hu vagy közvetlenül az alábbi elérhetőségeken:

Uri-Kovács József

Országos Széchényi Könyvtár - E-szolgáltatási Igazgatóság, E-könyvtári Szolgáltatások Osztálya

1827 Budapest, Budavári Palota F épület, 315. sz. Tel.: +36-1-487-8627

E-mail: uri.kovacs.jozsef@oszk.hu

Pályázat benyújtásával kapcsolatban keresse az NKA Igazgatósága munkatársát az alábbi elérhetőségeken:

Fodorné Koltai Györgyi

Nemzeti Kulturális Alap Igazgatósága – kollégiumi titkár Pályáztatási Osztály

1085 Budapest, Gyulai Pál utca 13.

Tel.: (36) 1 327-4346

E-mail: gyorgyi.koltai@nka.hu